लैंड ऑफ़ विमेन
क्या मैं अंदर आ सकता हूँ?
हैलो।
अगर मेरी ज़रूरत पड़ी, तो मैं ऊपर रहूँगा।
शुभरात्रि।
यह हमें छोड़कर भागने के लिए है।
और यह उन हफ़्तों के लिए है जो मैंने तुमसे बिना संपर्क के इस शहर में बिताए!
और यह किसी महिला के साथ भागने के लिए है
जबकि टोनी के गुंडे हमारा पीछा कर रहे थे!
बस मुझे समझाने दो, जान। कृपया।
अगर मुझे एक और बार जाना बुलाया. तो मैं और ज़ोर से मारूँगी!
बस... मैं... मैं कभी तुम्हें छोड़कर भागना नहीं चाहता था।
मुझे...मुझे बस तुम्हें सुरक्षित रखने के लिए जाना पड़ा।
यह साफ़ है कि हम सुरक्षित नहीं हैं, फ़्रेड!
मैंने ग़लती की! अब मैं यह समझ चुका हूँ।
- ग़लती? - हाँ।
ग़लती करना कहते हैं, होटल से रोब चुराने को।
तुमने 15 मिलियन डॉलर चुराए!
नहीं, मैंने... मैंने... मैंने वह पैसे नहीं चुराए।
नहीं चुराए। मैंने वह उधार लिए। मैंने वह उधार लिए।
- तुमने वह उधार लिए। हे भगवान। - हाँ। हाँ।
मैंने वह टोनी से उधार लिए।
ब्रुकलिन में एक अपार्टमेंट ब्लॉक में निवेश करने के लिए।
मुझे सलाह दी गई थी... जो कि बेहद, बेहद बुरी सलाह थी...
कि मैं उन अपार्टमेंट को 40 प्रतिशत ज़्यादा दाम पर बेच सकूँगा।
मुझे बस एक निवेशक की ज़रूरत थी।
तो एक आम इंसान की तरह बैंक में क्यों नहीं गए?
क्योंकि बैंक मुझे लोन नहीं देता।
क्यों नहीं देता?
क्योंकि मुझ पर पहले से ही... उनका क़र्ज़ है।
कैसा क़र्ज़?
मैंने सात मिलियन डॉलर का क़र्ज़ ले रखा था।
मैं शर्मिंदा था, गैला।
मैं...मैं नहीं चाहता था कि तुम मुझे नाक़ामयाब समझो।
मैं...मैं...मैं बस चीज़ें सही करना चाहता था।
और इसलिए मैंने टोनी से पैसे उधार लिए।
ताकि मैं...
मैं...मैं बस... बस तुम्हें ख़ुश करने की कोशिश कर रहा था।
साइट पर निर्माण का काम शुरू हो चुका था और फिर निवेशक
अपने पैसे वापस लेने लगे।
बस एक के बाद एक।
और...
और फिर चूँकि पैसे आने बंद हो गए, मुझे साइट पर निर्माण का काम बंद करना पड़ा,
और तब तक मैं टोनी के ज़्यादातर पैसे खर्च कर चुका था।
और...
इसलिए मैं...मैं उसे पैसे लौटा न सका।
इसलिए, मैं... बस...
इसलिए तुम भाग गए।
हाँ। मैं भाग गया।
और फिर मैं...मैं...मैं इस महिला से मिला।
और वह एक दूतावास में राजनयिक थी।
और उसने मुझे बताया कि वह बिना किसी परेशानी के
जेवर देश के बाहर ले जा सकती है।
फ़्रेड, क्या वह मेरा हार है?
ठीक है, हमने एक सौदा किया।
तुमने सौदा किया?
मैंने वह फ़ोटो देखी थी।
वह किसी कामोत्तेजित महिला जैसी दिख रही थी और तुम उसे मॉनेको ले गए!
जान, मेरे और उसके बीच कुछ नहीं हुआ।
हमारी पूरी ज़िंदगी एक झूठ है, फ़्रेड।
मुझे...मुझे यह भी नहीं पता कि अब मैं कौन हूँ।
मुझे पता है कि मैं टोनी के पैसे नहीं लौटा सकता।
काश मैं लौटा सकता, पर मैं बस... मैं बस नहीं लौटा सकता।
पर शायद मैंने हमारे लिए एक नई शुरुआत करने का रास्ता ढूँढ लिया है।
नई शुरुआत? तुम्हें लगता है कि मैं बेवकूफ़ हूँ?
बस मेरी बात सुनो, हँ?
हमारा ज़्यादातर क़र्ज़ तुम्हारे नाम पर है।
मुझे बेहद खेद है, गैला।
हम दोनों के लिए एक नई शुरुआत करने और हमारे परिवार को सुरक्षित रखने के लिए बस यही तरीका है।
मैं तुम्हारे बिना यह नहीं कर सकता।
कल रात को दस बजे, बार्सिलोना से
अर्जेंटीना जाने के लिए एक क्रूज़ रवाना होने वाला है।
और मेरे पास हम सभी के लिए टिकटें और फ़र्ज़ी पासपोर्ट हैं।
और मुझे पता है कि शायद मैं व्यवसाय में बुरा हूँ, पर... पर मैंने जो भी किया, हमारे लिए किया।
न हम वापस जा सकते हैं और न ही यहाँ रुक सकते हैं।
क्या तुम मेरे साथ चलोगी?
वे मुझे जान से मारना चाहते थे, गैला।
कृपया कुछ बोलो, गैला।
- अरे, धत्। यह केविन है। - केविन?
रुको। "केविन" यानी हैंक और केविन? टोनी के गुंडे?
हाँ! टोनी के गुंडे।
वे यहाँ हैं? अभी?
हाँ। और उन्होंने हमें तुमसे काफ़ी पहले ढूँढ लिया था,
जिसका मतलब है कि तुम नाकारा हो।
क्या उन्होंने तुम्हें चोट पहुँचाई?
अरे, नहीं, नहीं। उन्होंने बस हमारे सिर पर बंदूकें तानीं।
तुमने हमें जिन मुसीबतों में डाला, उसके लिए मुझे तुम्हें उनके हवाले कर देना चाहिए।
गैला।
गैला, तुम ऐसा नहीं...
नहीं। चलो। चलो पीछे के दरवाज़े से निकलें।
मैं तुम्हें यहाँ छोड़कर नहीं जाऊँगा।
- रुको। यह बेहद ख़तरनाक है। - अब जाकर तुम हीरो बनना चाहते हो?
ए, जूलिया। कैसी हो?
- मैं तुम्हें थप्पड़ मारना चाहती हूँ! - नहीं, नहीं, मॉम!
- बस कीजिए! चलो। चलो चलें। - कमीने कहीं के!
अभी हमें उसे यहाँ से निकालना है। आपको उसका ध्यान भटकाना होगा।
- किसका? - केविन का।
डैड।
ए, जान। ए। यहाँ आओ।
मुझे अभी जाना होगा। मैं वादा करता हूँ कि हम जल्द मिलेंगे।
- मैं वादा करता हूँ। - नहीं। पर आप अभी-अभी पहुँचे हैं।
ए!
तुम्हें देखकर ख़ुशी हुई।
यह कैसा शोर है?
दरअसल, मैं थोड़ा ऊँचा सुनती हूँ, इसलिए टीवी ऊँचे वॉल्यूम पर चलाती हूँ।
तो अगर मैं थोड़ी ताँक-झाँक करूँ, तो आपको ऐतराज़ नहीं होगा, दादीजी?
ज़रूर। इसे अपना ही घर समझो।
तुम दूध पीना चाहोगे?
मैं दूध पीने वाली हूँ।
दूध? ठीक है?
यह पड़ोसी की गाय का है।
कोई बात नहीं।
- तुम इनसे बाद में मिलोगी। - मुझे तुमसे प्यार है।
आमात से कहो कि वह हमसे रास्ते पर मिले, ठीक है?
ठीक है?
सुनो!
अरे, वाह, तुम तो काफ़ी हृष्ट-पुष्ट हो।
तुम काफ़ी शक्तिशाली हो।
काफ़ी कसरत करते हो?
- मैं...मैं कसरत करता हूँ। - ये असली हैं, एह?
तो दूध और कुछ कुकी लोगे?
ठीक है। चलो।
तो...तो, यह "अर्मांड," वह यहीं रहता है?
आमात। उसका नाम आमात है।
और हाँ, वह यहीं रहता है। उसने मेरी मौसी का घर खरीदा था।
पर इससे फ़र्क नहीं पड़ता है।
अरे, देखो, वह आ गया।
- जल्दी। जल्दी, चलो चलें। - ए, ए, ए।
तुम... तुम यहाँ नहीं रुक सकती।
मुझे यहाँ से निकलने में तुम्हारी मदद करने दो।
बंदरगाह में। कल रात को। रात दस बजे।
- मैं तुम्हारा इंतज़ार करूँगा। - फ़्रेड, हम बस...
हमें जल्दी है या नहीं?
- चलें? - हाँ, हाँ।
धन्यवाद।
ये कुकी बेहद स्वादिष्ट हैं, है न? हाँ।
बेहद स्वादिष्ट हैं।
पर, नींद आने के लिए,
मेरे पास एक जादुई उपाय है।
आप कमाल की हैं।
वह क्या था?
मैंने तो कुछ नहीं सुना।
यह कैसी बदतमीज़ी है? हम सो रहे हैं।
माफ़ कर दो।
अच्छी नींद आए।
मुझे बताओगी वह बेवकूफ़ यहाँ क्या कर रहा है?
वह चीज़ें सही करना चाहता है।
यह आसान है। उसे पैसे लौटा देने चाहिए।
नहीं। यह मत कहना। उसके पास पैसे नहीं हैं।
उनके पास पैसे नहीं हैं?
उनके पास पैसे नहीं हैं।
तो फिर वह कैसे चीज़ें सही करेगा?
मुझे नहीं पता, मॉम।
पर उसने एक योजना बनाई है।
वह चाहता है कि हम उसके साथ यहाँ से निकलें।
कायर कहीं का। वह भागना चाहता है।
तुमने हाँ कहने की तो नहीं सोची?
नहीं, मॉम। मैंने हाँ नहीं कहा। मैंने कुछ भी नहीं कहा।
वह अचानक आ धमका, उसने मुझे वह कहानी सुनाई
और फिर वह आदमी अंदर आ गया।
मुझे लगा कि वह उसे मारने वाला है।
वह मेरी बेटी का पिता है। मैं और क्या करती?
तुम मुझसे सच में पूछ रही हो या यह आलंकारिक था?
मैंने सोचा था कि जब डैड लौट आएँगे, तब सब ठीक हो जाएगा।
मैंने भी यही सोचा था।
अब हम क्या करेंगे?
तो...
हाँ, धन्यवाद, मेरे परिवार की देखभाल करने के लिए।
हर डेढ़ घंटे में बस आती है।
कैसे पता चलेगा कि अभी-अभी एक गुज़री या नहीं?
अगर दूसरी डेढ़ घंटे तक नहीं आई, तो अभी-अभी एक गुज़री।
हाँ, सही कहा।
हाँ।
ए, ए।
मुझ पर एक एहसान करना। क्या तुम... क्या तुम उन्हें ये दे सकते हो?
मैं उन्हें यहाँ सुरक्षित नहीं रख सकता।
वे बुरे लोग बस एक बड़ी समस्या का हिस्सा हैं।
अगर तुम सच में उनकी फ़िक्र करते हो, तो उन्हें मेरे साथ चलने के लिए कहो।
धन्यवाद।
उसने मुझे यह तुम्हें देने को कहा।
पता नहीं तुम्हारा पति कैसी मुसीबत में है, पर उसने तुम्हें भी अपने साथ उसमें घसीट लिया है।
तो वह चाहता है कि तुम उसके साथ जाओ।
क्या तुम जाओगी?
पता नहीं।
उसके इतने झूठ बोलने के बावजूद?
उन गुंडों ने लगभग हमें मार ही डाला था।
मैंने यह सोचकर उन्हें थोड़ा टाला कि मैं फ़्रेड को ढूँढूँगी और अब मुझे कुछ सूझ नहीं रहा है।
अब उन्हें बस फ़्रेड नहीं चाहिए।
क्या तुम्हारे पास 15 मिलियन डॉलर पड़े होंगे?
अपने एहसासों पर भरोसा रखो, गैला।
कनाडा पासपोर्ट
उठो, सज्जनों। तुम्हें हमारे साथ चलना होगा।
धत्।
चलो। धीरे से खड़े हो जाओ और कोई बचकानी हरकत मत करना।
कोई बचकानी हरकत मत करना।
तुम उन पर बंदूक क्यों तान रहे हो, क्विंतानीला?
- अगर वे ख़तरनाक हुए तो? - ख़तरनाक?
उस हथियार के साथ तुम ज़्यादा ख़तरनाक हो!
चलो। अपना हथियार नीचे करो।
तुम्हें चुप रहने और जवाब देने से इंकार करने का अधिकार है।
क्विंतानीला, हद है। दिख नहीं रहा कि वे तुम्हें समझ नहीं सकते हैं?
आंद्रेओ, मैं ज़िंदगी भर ये शब्द बोलने का सपना देखते आ रहा हूँ।
- कृपया मुझे यह संतुष्टि दो। - हाँ, हाँ।
तुम्हें वक़ील नियुक्त करने का हक़ है।
अगर तुम वक़ील नियुक्त नहीं कर सकते हो, तो तुम्हें एक दिया जाएगा।
क्या हो रहा है?
तुम्हारे पति का परिवार। ज़ाहिर तौर पर, उन्होंने एक वैन चुराई।
- विश्वास होता है? - सच में?
अब आप बस परिवार पर भरोसा ही नहीं कर सकते।
शुक्र है कि आमात समझ गया कि वे अच्छे लोग नहीं थे।
- आमात? - हाँ।
उसने हमें फ़ोन किया था।
हमने नंबर प्लेट की जाँच की और पता चला
कि कुछ दिन पहले बेसालु में इसके चोरी होने की रिपोर्ट दर्ज हुई थी।
तुम ठीक हो?
हाँ। हाँ। क्या वे जेल जाएँगे?
नहीं, अभी के लिए लॉक-अप में बंद होंगे।
उन पर चोरी का आरोप लगाया जाएगा, पर इन चीज़ों में समय लगता है।
शायद वे कुछ ही घंटों में रिहा हो जाएँगे।
ठीक है।
दरअसल...
परिवार आश्चर्यों से भरा होता है।
कभी-कभी वे बुरे होते हैं और... और कभी-कभी अच्छे होते हैं।
अगर, इतना कुछ होने के बाद, तुम्हारा और मेरा रिश्ता मौसा-भांजी से बढ़कर हो,
तो मुझे ख़ुशी होगी।
मुझे बेहद ख़ुशी होगी।
आंद्रेओ!
हमें काफ़ी काम करना है। इनके ख़िलाफ़ आरोप दर्ज करने हैं।
कोई ग़लत हरकत मत करना, समझे?
वे कुछ ही घंटों में रिहा हो जाएँगे और वे काफ़ी गुस्से में वापस लौटेंगे।
हमें यहाँ से निकलना होगा। अभी नहीं तो फिर कभी नहीं।
यही सबसे अच्छा है।
हाँ। यही सबसे अच्छा है।
आपने ख़ुद फैसला कर लिया।
फिर से।
हम यहाँ नहीं रुक सकते। हम घर वापस नहीं लौट सकते।
हमारे पास पैसे नहीं हैं। यही हमारा इकलौता विकल्प है।
ठीक है। ठीक है, हाँ। तुमने सही कहा।
यह बेहद महत्वपूर्ण है और हम साथ मिलकर यह फैसला लेंगे।
हम क्या करें?
कोई विचार?
आपको पूरा यक़ीन है कि यही सबसे अच्छा है?
मुझे पता है कि तुम मुझसे नाराज़ हो।
मैं आपसे नाराज़ नहीं हूँ।
मैं डैड से नाराज़ हूँ।
क्या हम सच में उनके साथ जाएँगे?
और नक़ली नामों के साथ नई शुरुआत करेंगे?
उन्होंने जो किया, उसके बाद?
मुझे पता है कि उन्होंने बहुत बड़ी ग़लती की।
पर वह तुम्हारे डैड हैं।
वह चीज़ें सही करने के लिए वापस लौटे।
आपको लगता है कि अकेले रहने के बजाय उनके साथ रहना ज़्यादा सुरक्षित होगा?
सबसे पहले, हमें यहाँ से निकलना होगा।
समझी?
ठीक है।
- ठीक है। - हम जा रहे हैं।
अपना सामान समेटो।
चलो।
- मुझे पता है कि आप क्या कहने वाली हैं। - मैंने कुछ नहीं कहा है।
आपको क्या लगता है, कि मैं इस तरह यहाँ से जाना चाहती हूँ?
सब कुछ बीच में छोड़कर जाना चाहती हूँ?
वाइनरी, हमारा घर...
ए... ए, मैंने कुछ नहीं कहा है।
पर भाग जाना सबसे अच्छा उपाय नहीं है।
मेरा विश्वास करो। मैं इसमें विशेषज्ञ हूँ।
आप कहाँ जा रही हैं?
अलविदा कहने। शायद तुम्हें भी कहना चाहिए।
वाह। तुमने मेरे मुँह पर दरवाज़ा बंद नहीं किया।
हमारे रिश्ते में सुधार हो रहा है।
तुम्हें क्या चाहिए?
मैं वह करना चाहती हूँ जो मुझे कई साल पहले करना चाहिए था।
तुम्हें अलविदा कहना चाहती हूँ।
तुम जा रही हो? फिर से?
चलो भी। वह चेहरा मत बनाओ।
यही बेहतर है। है न?
यहाँ आने के बाद से, मैंने तुम्हें बस कष्ट ही दिया है।
और जानती हो इतने सालों में मुझे किस चीज़ की कमी सबसे ज़्यादा खली?
उस टूटते-बिखरते ट्रेलर के बदले एक अच्छे घर की नहीं,
न... न ही अच्छी पगार वाली नौकरी की, न ही एक अच्छे बॉयफ्रेंड की...
मेरे पास कई बॉयफ्रेंड थे।
इतने सालों में जिस चीज़ की सबसे ज़्यादा कमी खली, वह थी तुमसे बात करना।
ख़ैर, मुझे जाना होगा।
काश हमारे पास और समय होता।
तो फिर, ठीक है। तुम्हारी यात्रा अच्छी हो।
क्या हुआ?
हद है।
क्या हम सच में ऐसे अलविदा कहेंगे?
तो... तो, तुम क्या चाहती हो मैं क्या कहूँ?
पता नहीं। कुछ तो कहो।
तुम्हें लगता है कि मैं यहाँ से जाना चाहती हूँ?
तो फिर मत जाओ!
मैंने यह सोचते हुए 40 साल से ज़्यादा बिता दिए कि मैं तुमसे दोबारा कभी नहीं मिल पाऊँगी।
और अब जब तुम यहाँ हो, मुझे फिर से तुम्हारा आस-पास रहने की आदत हो गई।
इसके बावजूद कि तुम नागवार हो और तुम्हें मुझे परेशान करना पसंद है।
यह दुनिया में मेरी सबसे पसंदीदा चीज़ है।
मेरे पास एक खाली कमरा है।
तुमने बैरल कहाँ रखे?
नाल्दा, आमात कहाँ है?
मैंने उसे काफ़ी समय से नहीं देखा है।
अरे, तुम आ गई!
सुनो, हमें कुछ सूझा है।
उस अमरीकी लड़की के आने के मौके पर सजावट करना।
बस कुछ चीज़ें : लाइटें, लैन्टर्न, बैंड थोड़ा संगीत बजाएगा।
- क्या कहती हो? - अरे!
तो, तकनीकी तौर पर हम उस विदेशी के लिए सेंट विंसेंट डे जल्दी मना रहे हैं!
बढ़िया है, उसे यह बेहद पसंद आएगा!
भेड़ें बाहर होंगी ताकि यह ज़्यादा पर्यावरण के अनुकूल दिखे।
यह आमात का विचार था।
आमात कहाँ है?
वह वहाँ पीछे है, वाइन के नमूने बना रहा है।
तुम क्या कर रहे हो?
एड्ना कल पहुँच रही है।
सब कुछ तैयार होना होगा।
उसे वाइन बेहद पसंद आएगी।
वाइनरी भी।
यहाँ तक कि भेड़ें भी।
तुम बढ़िया करोगे।
मुझे खेद है कि तुम कल मौजूद नहीं रहोगी।
वह अमरीकी!
- क्या? - नहीं, तुम नहीं।
वह दूसरी वाली! वह यहाँ पहुँच गई है!
- एड्ना? - क्या मतलब "यहाँ" पहुँच गई है?
नहीं, नहीं, पर वह तो कल आने वाली थी।
नहीं। उसके ऑफ़िस से फ़ोन आया था और उन्होंने हमें बताया कि वह हेलीकॉप्टर से
आ रही है और वह जल्द ही पहुँच जाएगी।
सुनो, मैं सभी को बता देती हूँ ताकि हम उसका वह स्वागत कर सकें जिसकी वह हक़दार है।
चलो!
- उसका ध्यान भटकाओ। - ए, नहीं, नहीं, नहीं, नहीं।
- बस पाँच मिनटों के लिए। - मुझे अभी जाना होगा। अभी।
गैला, कृपया।
कोआपरेटिव लेस बीटल्स
कोआपरेटिव वाइनरी
एड्ना।
गैला?
- हैलो। - हे भगवान।
तुम यहाँ क्या कर रही हो?
क्या तुम लापता नहीं थी?
लापता?
मैं तो यहीं हूँ।
और मैंने सोचा था कि मैं धमाकेदार प्रवेश कर रही हूँ।
पर तुम्हें क्या हुआ?
अरे, हाँ, ख़ैर।
यह लंबी कहानी है, पर हमने मेरी माँ के गाँव में आने का फैसला लिया।
हाँ। मैंने वाइन चखी और मुझे तुरंत तुम्हारा ख़याल आया।
ख़ैर, मैं सब कुछ देखने को बेताब हूँ।
हमें काफ़ी बातें करनी हैं।
तो, ये रहीं महिलाएँ।
अरे। यह प्यारा है।
यह एड्ना है।
- हैलो! - हैलो।
पर, रमोना, देखो, जान।
समय से पहले सेंट विंसेंट डे मनाना अपवित्र है।
फिर से नहीं, फ़ादर!
यह बस उस महिला को ख़ुश करने के लिए है।
हम असली वाले का जश्न मई में मनाएँगे।
चलो भी!
इस शहर को आकर्षक बनाने के लिए हमारी पास यह इकलौता मौका है। मान भी जाओ।
हम यह ज़रूर करेंगे।
गैला की ख़ातिर।
ख़ैर, अगर यह गैला के लिए है...
बहुत ख़ूब! मैं बैंड को तैयार होने के लिए कहता हूँ।
यह एक विशिष्ट वाइन है।
काफ़ी कम उत्पादन होता है क्योंकि इसे बहुत सावधानी से तैयार किया जाता है।
और उनके पास पर्यावरण-अनुकूल वाइन प्रमाणपत्र है?
- हाँ, हाँ। बेशक। - बहुत बढ़िया।
इस जगह की यही ख़ासियत है।
यहाँ की ज़मीन उपजाऊ है, वे किसी रसायन का इस्तेमाल नहीं करते हैं,
उनके पास प्राकृतिक उर्वरक हैं...
मैं कह रही हूँ कि हम केवल प्राकृतिक उर्वरकों का इस्तेमाल करते हैं। है न?
बेशक। सौ प्रतिशत भेड़ों का मल, जानेमन।
पता नहीं उसने क्या कहा, पर वह शानदार सुनाई पड़ा।
- चलो वह वाइन चखें। - हाँ। हाँ, चलो।
यह वाइनरी बेहद शानदार है।
उम्मीद है कि तुम्हें यह उतनी ही पसंद आएगी, जितनी हमें पसंद है।
हाँ। यह एक बेहद ख़ास मिश्रण है।
यह दो अलग-अलग विंटेज हैं और अगर तुमने इन्हें अलग-अलग चखा,
तो शायद तुम्हें लगेगा कि इनका मिश्रण स्वादिष्ट नहीं होगा।
पर, पता चला कि, इनका... इनका मिश्रण बेहद स्वादिष्ट है।
हाँ।
हाँ, हम एक अनूठा मिश्रण बनाने में क़ामयाब रहे।
मिश्रण।
हाँ।
तो?
मुझे यह पसंद आई।
ठीक है। मैं सीधे मुद्दे पर आती हूँ।
इससे काफ़ी पैसे कमाए जा सकते हैं।
और बस वाइन से ही नहीं। इस पूरी अवधारणा से।
यह वाइनरी, यहाँ की परंपरा।
और मैं चाहती हूँ कि मैं यह खरीदने वाली पहली इंसान बनूँ।
तीस हज़ार बोतलें।
मैं दस प्रतिशत अग्रिम भुगतान कर सकती हूँ और बाकी डिलीवरी के बाद।
बढ़िया है!
यह बढ़िया है।
क्या हुआ?
क्या तुम हमें एक मिनट दे सकती हो?
बस एक मिनट।
अपना समय लो।
क्या हुआ?
हम यह स्वीकार नहीं कर सकते।
क्यों नहीं?
कोआपरेटिव काफ़ी ऋण में है।
दस प्रतिशत अग्रिम भुगतान से हम आधा ऋण भी चुका नहीं सकेंगे।
हमें कम से कम 30 प्रतिशत चाहिए होगा।
कोई तुम्हें इससे ज़्यादा पैसे नहीं देगा, आमात।
ठीक है, ठीक है। बस मुझे बात करने दो।
एड्ना। हमें सौदा मंज़ूर है।
तुम्हें इस जैसी दूसरी वाइन नहीं मिलेगी और तुम यह जानती हो।
जैसा कि तुमने कहा था, कहानी और वाइन ख़ुद बिकती है।
प्रत्येक बोतल अनूठी और अलग और ख़ास है।
लोग इसकी बोतल हासिल करने के लिए काफ़ी पैसे देंगे।
इसलिए मुझे नहीं लगता कि तुम 30,000 बोतलें खरीदोगी।
तुम 100,000 बोतलें खरीदोगी।
तुम काफ़ी अच्छी हो।
तो, सौदा तय रहा?
- सौदा तय रहा। - हाँ!
बढ़िया है। चलो।
हमने कुछ शानदार योजना बनाई है। तुम्हें यह शहर बेहद पसंद आएगा।
स्वागत है
हमारे साथ आओ, एड्ना, जान।
तुमने कर दिखाया, गैला!
आपको सच में इस सबकी याद नहीं आएगी?
सब कुछ ठीक हो जाएगा।
मेरा विश्वास करो।
तुम्हारी नानी कहाँ हैं?
आँटी मरिओना से अलविदा कहने गईं हैं।
और मैं अभी वही करूँगी।
चेहरे पर यह उदासी क्यों?
वाइन लेडी के साथ सौदा हो गया है। जश्न मनाओ।
हम शहर छोड़कर जा रहे हैं।
और मैं तुम्हें हर चीज़ के लिए धन्यवाद कहना चाहती थी।
अगर तुम मुझे झांसा देने की कोशिश कर रही हो, ताकि मैं तुम्हें एयरपोर्ट ले जाऊँ, तो ऐसा नहीं होगा।
तुम्हें नहीं जाना चाहिए।
मैं जाना नहीं चाहती हूँ।
ख़ैर, जल्दी लौटना, क्योंकि तुम पर मेरी एक पेंटिंग उधार है।
हमें अभी जाना होगा, मॉम।
तो फिर बेहतर होगा कि तुम जल्दी निकलो।
क्या?
नानी, आप हमारे साथ चल रही हैं। हमें साथ रहना होगा।
केट, मैं इस उम्र में भागती नहीं रह सकती।
मैं आपके बिना नहीं जाऊँगी।
नानी, आप यहाँ अकेली नहीं रह सकतीं।
मैं यहाँ सलामत रहूँगी।
मुझे पता है कि यह शहर उबाऊ है, पर यह मेरा घर है।
तुम्हारा हमें यहाँ लेकर आना, आख़िरकार यह बुरा विचार नहीं था।
और तुम दोनों को पता है कि मैं कितना परेशान करती हूँ।
मैं हमेशा एक समस्या बनी रहूँगी।
आप कभी समस्या नहीं हैं।
ला मुगा में ज़िंदगी अच्छी है।
यहाँ के लोग अच्छे हैं।
और मेरी बहन यहाँ है।
हम उसका अच्छे से ख़याल रखेंगे।
ख़ैर, मैं आपके बैग ले आती हूँ।
किसे पता?
शायद यहाँ रहकर आख़िरकार मुझे पता चल जाएगा कि तुम्हारा पिता कौन है।
हाँ।
शायद यह जानकर ख़ुशी होगी कि वह कौन हैं।
वह जो भी है, वह क़िस्मतवाला है क्योंकि तुम एक शानदार बेटी हो।
मुझे आपसे बेहद प्यार है।
बेहद ज़्यादा।
मुझे भी।
ला मुगा
क्रूज़ रोमा
तो, हम पहुँच गए हैं।
हर चीज़ के लिए धन्यवाद।
मुझे लगा था कि तुम्हारे साथ रहना बेहद कष्टदायक होगा। पर...
यह बढ़िया था।
हाँ, यह सच में बढ़िया था।
मॉम, मैं बाहर आपका इंतज़ार करूँगी।
ठीक है।
- अलविदा, आमात। - शुभकामनाएँ, केट।
- सुनो... - आमात, मैं नहीं चाहती...
- मैं बस कहना चाहता हूँ कि... - मैं नहीं चाहती...
धत्।
धन्यवाद।
मेरी माँ के अनुसार, चातार्त महिला के रूप में ज़िंदगी
ताश का खेल खेलने जैसा है।
पहला नियम है : अनिश्चितता को अपनाओ।
तुम्हें कभी नहीं पता होता कि तुम्हारे हाथ में कैसे पत्ते आएँगे।
मैं जाना नहीं चाहती।
तुम क्या कर रहे हो?
पेपर क्लिप का इस्तेमाल कर रहा हूँ।
मैंने यह एक ट्यूटोरियल से सीखा था।
बस करो, मैकगिवेर।
हम रिहा हो गए?
रिहा? कभी नहीं! बिल्कुल नहीं।
मैं तो यहाँ ये पुतले लेने आया हूँ।
जब तक मैं यहाँ हूँ, नियमों का पालन करना होगा। बस।
तुम यहाँ काफ़ी लंबे समय तक रहोगे।
तुमने क़ानून तोड़ा है। तुम्हारे साथ जो होगा, तुम्हें स्वीकार करना होगा।
अम, लंबे समय तक रहोगे।
ख़ैर, तुम बाहर नहीं निकलोगे।
तुम विदेशी लोग स्पेन में आकर जो मर्ज़ी करते हो।
बालकनियों से कूदते हो, सार्वजनिक उपद्रव करते हो...
तुम निजी संपत्ति की परवाह नहीं करते हो।
ऐसा नहीं हो सकता, सज्जनों। वह वैन चोरी करना एक अपराध था।
क्या तुम बस औरों की तरह कार किराए पर नहीं ले सकते?
क्या तुम एक कार साझा नहीं कर सकते?
चलो भी! तुम बस यहाँ आकर...
आप क्या करना चाहती हैं?
जान, मुझे पता है कि यह पागलपन है।
यह है, पर अगर सब सही गया, तो तुम्हें कहीं जाने की ज़रूरत नहीं होगी।
कृपया। मुझे इस योजना में तुम्हारे साथ की ज़रूरत है।
डैड!
अरे! हे भगवान। हे भगवान।
हे भगवान। और तुम।
बढ़िया है, बढ़िया है। चलो। मुझे दो। मैंने तुम्हारे बैग ले लिए हैं।
- वाह। - हाँ। बढ़िया है, हँ?
इतना सुंदर नज़ारा है।
मैं...मैं तुम्हें बता नहीं सकता कि मैं कितना ख़ुश हूँ कि हम सभी दोबारा साथ हैं।
हाँ। कमरे देखना चाहोगी?
- चलो। - हाँ।
तो हम कितनी देर में निकलेंगे?
उम्मीद है, जल्द ही।
मैंने तुम्हारे लिए कुछ ढंग के कपड़े खरीदे हैं।
और मैंने तुम्हारे लिए कुछ चीज़ें ली हैं, जान।
अपने कमरे में जाकर उन्हें आज़माना चाहोगी?
बीस मिनटों में हमारा डिनर रिज़र्वेशन है, अगर तुम्हें भूख लगी है तो?
- अरे, हाँ? - हाँ।
- धन्यवाद, डैड। - अरे, तुम्हारा स्वागत है।
जानती हो... एक मिनट के लिए,
जब मैं डॉक पर तुम्हारा इंतज़ार कर रहा था,
मुझे... मुझे लगा कि तुमने उस घटिया शहर में रहने का फैसला कर लिया।
वह शहर घटिया नहीं है, वह बेहद सुंदर है।
हाँ। तुम मेरा मतलब जानती हो, जान।
पक्का... पक्का तुमने अपनी बेहतरीन कोशिश की,
पर शायद वह नई शुरुआत के लिए बेहतरीन जगह नहीं थी, है न?
समझी?
ए, सब ठीक है, क्योंकि अब मैं आ गया हूँ।
और मैं तुम्हारी देखभाल करूँगा।
अरे, नहीं।
क्यों न हम धीरे-धीरे आगे बढ़ें?
हाँ, ज़रूर, ज़रूर।
हाँ। हमारे पास समय ही समय है।
मुझे आपको गंदे कामकाजी कपड़ों में देखने की आदत हो गई थी।
तुम मज़ाक कर रही हो?
तुम्हारी माँ? गंदे कामकाज़ी कपड़ों में, सच में?
हाँ!
इसने मुझे उस समय की याद दिलाई जब मैं आरवी में रहती थी और अपनी माँ के साथ अंगूर तोड़ती थी।
दरअसल मुझे उसकी काफ़ी याद आती है।
बस उसकी या हर चीज़ की?
सब ठीक हो जाएगा।
दूसरा नियम : अपनी चालों को राज़ रखो।
और उन्हें अपने झांसे में आने दो।
ठीक है।
हम पहुँच गए।
वह रहे कैप्टन, जान।
ए, कैप्टन।
धन्यवाद।
यह रहा दूसरे मौकों के नाम।
मैं वादा करता हूँ कि अब से हम ठीक रहेंगे।
अरे!
हे भगवान। अरे, मुझे माफ़ कर दो।
अरे, यह ठंडी है।
रुको। मुझे...
नहीं, पता है क्या? मैं बस कमरे में जाकर इसे धो देती हूँ।
- मैं अभी आई। ठीक है। - अरे, ठीक है।
ज़्यादा समय मत लेना, उनके किंग क्रैब ख़त्म हो जाएँगे।
अरे!
देवियों और सज्जनों, हमारा क्रूज़ जहाज़ ब्लांकारो
जल्द ही बंदरगाह से रवाना होगा...
कैसा चल रहा है?
क्या इसमें ज़्यादा समय लगेगा?
चलो।
हमारा पास ज़्यादा समय नहीं है।
मुझे ध्यान लगाना है, गैला।
ठीक है, ठीक है, ठीक है।
मैं तुम्हें काम करने दूँगी।
चुप रहो। ताकि मैं ध्यान दे सकूँ।
हमारे पास केवल पाँच मिनट हैं।
अगर तुम्हें मेरी मदद चाहिए, तो तुम्हें थोड़े और समय के लिए फ़्रेड का ध्यान भटकाना होगा।
क्या चाहते हो मैं क्या करूँ? उसे जहाज़ से फेंक दूँ?
यह अच्छा विकल्प है।
हमें इसे अभी खोलना होगा।
तुम कोशिश करना चाहोगी?
- नहीं! हैन्डीमैन तो तुम हो। - अरे, सच में?
हाँ।
शायद कुछ है जो हम कर सकते हैं।
उसे इतना समय क्यों लग रहा है?
मैं...मैं...मैं जाकर उसे ढूँढता हूँ।
नहीं! डैड, बैठिए! ठीक है? बैठिए।
वह जल्द ही लौट आएँगी।
ठीक है।
ठीक है, ठीक है।
मुझे बस उसकी... मुझे बस उसकी थोड़ी चिंता हो रही है, बस इतना ही।
चिंता मत कीजिए। पक्का वह ठीक होंगी।
हाँ, हाँ।
जल्दी करो! जहाज़ निकलने वाला है!
तैयार।
दो, तीन...
खींचो!
तुमने कर दिखाया! तुमने कर दिखाया!
देवियों और सज्जनों, पाँच मिनटों में, हमारा क्रूज़ जहाज़
ब्लांकारो बार्सिलोना के बंदरगाह से रवाना होगा।
डैड, मुझे पता है कि आप हमसे प्यार करते हैं।
और मैं भी आपसे प्यार करती हूँ। काफ़ी करती हूँ, सच में।
- पर... - पर क्या?
यह चीज़ें ठीक करने का सही तरीका नहीं है।
मुझे नई शुरुआत करने की ज़रूरत नहीं है। मैं नहीं भूलना चाहती कि मैं कौन हूँ।
डैड, मैं यह कहने की कोशिश कर रही हूँ कि...
अगर आपने कभी अपनी ज़िंदगी ज़िम्मेदारी से जीने का फैसला लिया,
तो मुझे आपको अपनी ज़िंदगी में दोबारा शामिल करके बेहद ख़ुशी होगी।
केटी...
तुम्हारी माँ कहाँ है?
हे भगवान।
रुको, रुको!
तुम क्या कर रही हो?
तुम वापस क्यों गई?
बारीकियाँ।
मैं अपना ख़याल ख़ुद रख सकती हूँ!
आपको लगता है कि डैड ठीक होंगे?
जान, मेरा विश्वास करो।
मैं तुम्हारे डैड को जानती हूँ। वह ठीक होंगे।
अरे, वाह।
वाह।
क्या पार्टी अब भी चल रही है?
हे भगवान!
- मॉम! - नानी!
मेरी जान! तुम यहाँ क्या कर रही हो? मेरी बच्चियाँ!
हम आपके बिना नहीं रह सकते।
मुझे बेहद ख़ुशी है कि तुम लौट आईं!
फ़्रेड कहाँ है?
वह लैटिन अमेरिका के रास्ते में है।
हमें अब भी यहाँ काफ़ी कुछ करना है।
उसके साथ जाओ।
मेरे साथ चलो, केट।
यहाँ आओ! मरिओना, हमारे साथ चलो!
क्या रात है!
यह बुरी नहीं थी।
यह बेहतर हो सकती है, है न?
गैला!
मैंने अभी-अभी बित्यास का एक गेम जीता।
मुझे यह शहर बेहद पसंद आया!
और मुझे ये महिलाएँ बेहद पसंद आईं!
हैलो, मोंटसे।
- उसने कुछ ड्रिंक पी हुई हैं, है न? - आधा बार पी गई।
हम बात कर सकते हैं?
- अभी? - हाँ।
ज़रूर।
क्या हुआ?
तुम्हारी अपनी ज़िंदगी है। और मेरी अपनी, और...
हमने हमारे रिश्ते के बारे में काफ़ी चर्चा कीं।
यह बढ़िया है। हम मज़े करते हैं और कोई प्रतिबद्धता नहीं है।
शायद हम सावधान रहे हैं ताकि यह न हो,
पर यह हुआ।
मैं गर्भवती हूँ।
जूलिया!
चलो भी! सभी मज़े कर रहे हैं और तुम्हारे चेहरों पर यह गंभीर भाव है?
जाँच के परिणाम आ गए हैं।
जूलिया! जूलिया, यहाँ आओ!
मेरी बहन मुझे बुला रही है।
और एड्ना थोड़ा नशे में थी।
वह अगले साल बित्यास प्रतियोगिता में आना चाहती है।
ए?
क्या हुआ?
कुछ नहीं।
कुछ नहीं?
अब हम सब ठीक कर सकते हैं।
क्या तुम ख़ुश नहीं हो?
हाँ। मैं ख़ुश हूँ।
क्या यह तुम्हारा ख़ुशनुमा चेहरा है? सच में?
क्या कुछ और हुआ है? तुम मुझ पर भरोसा कर सकते हो।
यह उतना आसान नहीं है, गैला।
मैं यह जानती हूँ।
अगर तुम ऐसा ही बर्ताव करते रहोगे, तो बेहतर होगा कि हम बात करना बंद कर दें।
क्या हम कुछ समय के लिए बहस करना बंद कर सकते हैं?
पता नहीं। हम बंद कर सकते हैं?
वह क्या था?
और आख़िरकार, तीसरा नियम।
तत्काल उपायों का रास्ता रखो।
क्योंकि सबसे बेहतरीन योजनाएँ भी बिगड़ सकती हैं।
क्या वह मर गया?
लगता तो यही है, गैला।
एस. बार्नेदा के उपन्यास "LA TIERRA DE LAS MUJERES" से प्रेरित
उप-शीर्षक अनुवादक : मून कलिता